

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

amb DNI/NIE \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

i domicili a efectes de notificacions a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

i telèfon de contacte

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

i participant de l’Aliança contra la Pobresa Energètica, amb NIF G67035014, acudeix davant d’aquest organisme i

DECLARA

Que des de l’Aliança contra la Pobresa Energètica (APE), moviment social del qual participo i que va ser creat el 2014 per tal de denunciar les greus vulneracions en matèria de drets humans vinculats al dret a un habitatge digne i als subministraments bàsics, hem detectat aquests últims mesos un increment de l’assetjament provinent d’empreses i despatxos especialitzats en recobraments de deutes de grans subministradores.

Moltes de les participants del nostre col·lectiu ens trobem en situació d’exclusió residencial, d’acord amb els barems de renda establerts a la Llei 24/2015, del 29 de juliol, de mesures urgents per a afrontar l'emergència en l'àmbit de l'habitatge i la pobresa energètica, i arrosseguem deutes amb algunes companyies subministradores.

En aquest sentit, volem denunciar les pràctiques assetjadores d’algunes de les empreses de recobraments i despatxos d’advocades que aquestes companyies subcontracten per tal de reclamar les quantitats pendents. Són moltes les argúcies que aquests agents utilitzen. Entre elles:

* Trucades indiscriminades tant al telèfon fix com al mòbil de les afectades.
* SMS urgint al pagament del deute.
* Cartes amb terminologia jurídica que amenaça de procediment judicial immediat i que genera ansietat a les deutores. En algunes coses, s’inclou la primera pàgina d’una demanda civil tipus.
* Telefaxos en la línia anterior que utilitzen un llenguatge encara menys clar.

Aquest tipus de pràctiques ens generen una gran dosi d’angoixa a les famílies afectades, que no fem front a algunes factures per pura necessitat, després que les administracions públiques competents no siguin capaces d’assegurar els nostres drets bàsics. A més, les companyies implicades tenen constància que la majoria d’aquestes famílies ens troben en situació de vulnerabilitat perquè compten amb els respectius informes tramitats per Serveis Socials, fet que fa incomprensible que tot i així utilitzin posteriorment despatxos i altres empreses per reclamar-nos deutes.

L’ús de terminologia jurídica porta molta confusió al nostre col·lectiu, ja que interpretem en moltes ocasions que directament s’està obrint un procediment judicial contra nosaltres i acudim als espais d’assessorament de l’APE buscant respostes. Per aquest motiu, demanem empara al Síndic de Greuges de Catalunya perquè commini les companyies subministradores a eliminar les pràctiques de les seves empreses subcontractades.

A continuació facilito un breu resum de la meva situació personal i la relació de comunicacions que aquest tipus d’empreses m’han remès, de les quals n’adjunto algunes a tall d’exemple:

Empresa/es amb la/es qual/s tinc el deute:

Empresa de recobrament o despatx que m’ha contactat:

Via de comunicació:

Resum de les comunicacions:

Per tot el que acabo d’exposar,

SOL·LICITO

Que el Síndic de Greuges, com a organisme oficial encarregat de vetllar pels drets de la ciutadania, més especialment les que es troben en una major situació de vulnerabilitat, realitzi totes les actuacions escaients per tal de posar fi a aquest tipus de pràctiques abusives i immorals que produeixen un gran patiment a moltes persones.

Que s’investigui el meu cas, oferint-me a addicionar tota aquella documentació que s’estimi convenient, i que es procedeixi a sancionar si s’escau tots els agents implicats.

Que s’insti la Generalitat i la resta d’administracions competents a desenvolupar una normativa que reguli el sector del recobrament i que prohibeixi les comunicacions dirigides a col·lectius en situació de vulnerabilitat, així com altres pràctiques assetjadores.

Barcelona, 10 de maig de 2018